text: Landsbankin: Sannlíkt at innlánsrenturnar fara at hækka
text: #000001
text: Nú stjórin í evropeiska miðbankanum hevur boðað frá rentuhækkingum í juli og september, fer danski Nationalbankin væntandi eisini at hækka rentuna, og síðani væntast føroysku peningastovnarnarnir at fylgja hesum
text: #000002
text: Stjórin í evropeiska miðbankanum hevur boðað frá, at rentuhækkingar verða framdar í juli og september mánað í 2022, sum fer at førka renturnar uppum null aftur.
text: #000003
text: Tá evropeiski miðbankin hækkar rentuna, fer danski Nationalbankin væntandi at hækka rentuna við, sum síðani væntast at hava rentuhækkingar í føroysku bankunum við sær. Hetta merkir, at tað um stutta tíð er sannlíkt, at negativ renta fyri innlán í føroysku bankunum aftur verður positiv, skrivar Landsbankin.
text: #000004
text: Enn verður negativ renta kravd av upphæddum, sum bankar hava standandi sum innskot í Nationalbankanum, men tá evropeiski miðbankin hækkar rentuna, fer Nationalbankin væntandi at hækka rentuna við. Renturnar, sum føroysku bankarnir bjóða sínum kundum, plaga at fylgja rentuni hjá Nationalbankanum. Fyrsti bankin í Danmark, Saxo bank, hevur longu boðað frá, at bankin ikki longur fer at krevja negativa rentu fyri innlán frá kundum sínum við virknað frá í morgin, 1. juli.
text: #000005
text: Fyrst kravdu føroysku bankarnir einans negativa rentu frá vinnukundum, men í 2020 varð innlánsrentan eisini lækkað niðurum null hjá privatkundum.
text: #000006
text: Ikki allir kundar gjalda negativa rentu fyri síni innlán, men einans teir við innláni, sum fer uppum eina ávísa upphædd. Í 2020 rindaðu privatkundar 11,6 milliónir krónur fyri síni innlán á 11 milliardir krónur í negativum rentum í føroysku bankunum, meðan teir í 2021 rindaðu 26 milliónir krónur fyri síni innlán á 11,7 milliardir krónur. Markið fyri, nær negativ renta skal gjaldast, var sostatt lægri í 2021 enn í 2020, skrivar Landsbankin.
text: #000007
text: Miðal innlánsrenta í føroyskum bankum (Mynd: Landsbankin)
text: #000008
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000009